উত্তীর্ণ কবিতার যে অবয়বটি পেলাম মুয়িনের ব্যখ্যায় তার সাথে ৩.১.১.১-এর চিন্তার বিরোধ কোথায় বোঝা গেল না। বিরোধ, ছন্দ নিয়েই বলে মনে হচ্ছে। কিন্তু লেখাটিতে ছন্দ শব্দটির উল্লেখ বার কয়েক থাকলেও মূল বিষয় তো তা ছিল না; বা ছন্দকে অগ্রাহ্যও করা হয়নি কোথাও। ভালো লেখার যে সংজ্ঞাটি শঙ্খ দিয়েছেন সেখানে ‌‌‌‌'‍‍‍‍‌‌‌নতুন চোখে দেখতে পাবার ক্ষমতার'-ও উল্লেখ ছিল। সেই দেখার সত্যতার দারুণ উদাহরণ টেনে দেখিয়েছেন শামসুরের 'কাল সারারাত' কবিতার মধ্য দিয়ে মুয়িন নিজেই। এই যে অভিমুখীনতা, আলোড়ন, দ্বান্দ্বিক চেতনার অভিজ্ঞতা [..]